open-index/open-wikipedia-markdown huggingface dataset:
มิดแลนด์สแควร์

**มิดแลนด์สแควร์** () หรือชื่อทางการคือ **อาคารโตโยต้าไมนิชิ** () เป็นตึกระฟ้าที่สูงที่สุดในจังหวัดไอจิ และเป็นอันดับที่ห้าของประเทศญี่ปุ่น ตั้งอยู่ในเขตนากามูระ เมืองนาโงยะ เปิดใช้งานเมื่อปี ค.ศ. 2007 มีความสูงทั้งสิ้น 247 เมตร 

## ดูเพิ่ม
* รายชื่ออาคารและสิ่งก่อสร้างที่สูงที่สุดในญี่ปุ่น

## แหล่งข้อมูลอื่น

*  เว็บไซต์ทางการ 

หมวดหมู่:สิ่งก่อสร้างในนาโงยะ
หมวดหมู่:ตึกระฟ้าในประเทศญี่ปุ่น
ปลาปล้องอ้อย (อเมริกาใต้)

*ปลาน้ำจืดที่เป็นปลาไทย ดูที่: [[ปลาปล้องอ้อย]]*

*ปลาดินสอที่มีขนาดเล็กกว่านี้ ดูที่: [[Nannostomus|ปลาดินสอ]]*

**ปลาปล้องอ้อย** หรือ **ปลาดินสอ** (; ) เป็นปลาน้ำจืดชนิดหนึ่ง ในอันดับปลาคาราซิน (Characiformes) ในวงศ์ปลาปล้องอ้อย (Anostomidae)

ปลาปล้องอ้อย มีรูปร่างกลมและเรียวยาวอย่างเห็นได้ชัดเจน มีจุดเด่น คือ มีลายสีดำพาดผ่านลำตัวในแนวตั้งเป็นปล้อง ๆ ราว 10 ปล้อง อันเป็นที่มาของชื่อเรียก บนพื้นลำตัวสีเหลืองสด  

มีขนาดโตเต็มที่ประมาณ 30 เซนติเมตร แต่ขนาดโดยเฉลี่ยประมาณ 15 เซนติเมตร  แพร่กระจายพันธุ์อยู่ในลุ่มแม่น้ำอเมซอนและสาขา ในทวีปอเมริกาใต้ เช่น แม่น้ำลาพลาตา ในกายอานา เป็นต้น โดยเป็นปลาที่ชนพื้นเมืองใช้รับประทานเป็นอาหาร และถูกนำเข้าไปในสหรัฐอเมริกา ในรัฐฟลอริดาและฮาวาย 

เป็นปลาที่อยู่รวมกันเป็นฝูง จัดเป็นปลาที่มีความปราดเปรียวว่องไวมาก สามารถกินได้ทั้งพืชและสัตว์ เช่น สาหร่าย, ตะไคร่น้ำ และสัตว์น้ำขนาดเล็กต่าง ๆ 

เป็นปลาที่มีความสวยงาม แปลกตาชนิดหนึ่ง จึงนิยมเลี้ยงเป็นปลาสวยงาม โดยถือเป็นปลาที่มีอุปนิสัยก้าวร้าวพอสมควร และมีความปราดเปรียวว่องไวมาก

## อ้างอิง

## แหล่งข้อมูลอื่น

*Banded Leporinus 

หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:ปลาน้ำจืด
หมวดหมู่:วงศ์ปลาปล้องอ้อย
หาดราไวย์

**หาดราไวย์** เป็นชายหาดใน จังหวัดภูเก็ต เป็นชายหาดที่มีความกว้างรองจากหาดป่าตอง เป็นชายหาดที่มีร้านอาหารอยู่จำนวนมาก ห่างจากตัวเมือง ประมาณ 16.5 กิโลเมตร เป็นที่นิยมในการแวะมานั่งรับประทานอาหารริมชายหาดของนักท่องเที่ยวทั้งชาวไทยและชาวต่างชาติ หาดราไวย์ นับว่าเป็นอีกจุดหนึ่ง สำหรับขึ้นเรือของนักท่องเที่ยวไปยังเกาะแก่งต่าง ๆ มากกว่าการเล่นน้ำ หรือทำกิจกรรมอื่น ๆ ในบริเวณรอบ ๆ ชายหาด เป็นหาดที่มีร้านอาหารเป็นจำนวนมาก เหมาะแก่การนั่งพักผ่อนรับประทานอาหาร เป็นหาดที่ใช้สำหรับขึ้นเรื่อไปท่องเที่ยวตามเกาะต่าง ๆ ในจังหวัดภูเก็ตและใกล้เคียง จึงมีเรือจอดอยู่บริเวณหน้าชาดหายเป็นจำนวนมาก ไม่เหมาะแก่การเล่นน้ำ ทรายบริเวณชาดหาดมีลักษณะเม็ดใหญ่ ไม่ละเอียด ไม่ขาวมีสีออกทางสีน้ำตาล

## การเดินทาง
สามารถเดินทางได้ 2 ทาง หาดราไวย์จะอยู่ห่างจากตัวเมืองภูเก็ต ประมาณ 16.5 กิโลเมตร จากวงเวียนห้าแยกฉลอง ตรงไปทางเส้นทางถนนวิเศษ เลยหาดแหลมกาไปเพียง ประมาณ 500 เมตร หาดจะอยู่ผั่งซ้ายมือ และอีกทาง หากมาทางหาดในหาน ขับมาตามถนนสายหลักประมาณ 3 กิโลเมตร หาดจะอยู่ทางขวามือ สามารถเดินทางไปถึงหาดได้ทั้งรถยนต์และรถจักรยานยนต์

## แหล่งข้อมูลอื่น
*

ราไวย์
หมวดหมู่:สถานที่ท่องเที่ยวในจังหวัดภูเก็ต
ผีร่ม

180px|thumb|ภาพผีร่มในสมัยเอโดะ วาดโดยอูตางาวะ โยชิกาซุ
**ผีร่ม** () เป็นโยไกในคติชนญี่ปุ่น บางครั้งจัดอยู่ในประเภท*[[สึกูโมงามิ]]* เพราะแปลงร่างจากร่มเก่า มันยังมีอีกชื่อว่า ,  และ

ผีร่มเกิดจากร่มกระดาษเก่าอายุเกินกว่า 100 ปี ที่มนุษย์ละทิ้งแล้ว มีดวงตาเดียวกลมโตพร้อมกับปากที่มีลิ้นยาว และมีขาเดียวไว้คอยกระโดดไปมา มักจะปรากฏกายยามค่ำคืนบริเวณสุสานหรือที่รกร้างอาทิ วัดร้าง มันสามารถกระพือร่มบินไปในท้องฟ้ายามค่ำคืน ผีร่มนี้ไม่เป็นอันตรายกับมนุษย์ ตรงข้ามกลับเป็นยังเป็นมิตร ตามคำบอกเล่าโบราณกล่าวว่าบางครั้งมันจะปรากฏตัวเพื่อเล่นกับเด็ก ๆ ด้วย

## ดูเพิ่ม
* รายชื่อสิ่งมีชีวิตจากปกรณัมญี่ปุ่น

## อ้างอิง


## บรรณานุกรม
* 
* 
* 
* 
* 
* 
* 

หมวดหมู่:สึกูโมงามิ
หมวดหมู่:โยไก
ปลาดินสอ (สกุล)

*ปลาที่มีขนาดใหญ่กว่า ดูที่: [[ปลาปล้องอ้อย (อเมริกาใต้)|ปลาดินสอ]]*

**ปลาดินสอ** () เป็นสกุลของปลาน้ำจืดขนาดเล็กสกุลหนึ่ง ในวงศ์ปลาดินสอ (Lebiasinidae) ในอันดับปลาคาราซิน (Characiformes) ใช้ชื่อสกุลว่า *Nannostomus* (/นัน-โน-สะ-โต-มัส/; *nannus* มาจากภาษาละติน หมายถึง "เล็ก" และภาษากรีก *stoma* (στόμιο) หมายถึง "ปาก" ซึ่งหมายถึงปากที่มีขนาดเล็กของปลาสกุลนี้)

รูปร่างและลักษณะโดยรวมของปลาดินสอ คือ เป็นปลาขนาดเล็ก มีขนาดโตเต็มที่ราว 5 เซนติเมตร มีลักษณะลำตัวเรียวยาวเป็นแท่งคล้ายดินสออันเป็นที่มาของชื่อ มีปากที่แหลมเล็กสำหรับใช้จิกอาหารขนาดเล็ก มีพฤติกรรมอาศัยอยู่รวมกันเป็นกลุ่ม โดยว่ายน้ำช้า ๆ และมักอาศัยอยู่ในแหล่งน้ำที่น้ำไหลเอื่อย ๆ บางชนิดจะลอยตัวในน้ำ โดยยกหัวตั้งขึ้น ซึ่งเป็นพฤติกรรมที่แลดูแปลก

พบกระจายพันธุ์ในทวีปอเมริกาใต้ นิยมเลี้ยงกันเป็นปลาสวยงาม โดยเฉพาะในตู้ไม้น้ำ 

## ชนิด
มีทั้งหมด 16 ชนิด 
**[[Nannostomus anduzei]]* Fernandez & Weitzman, 1987    
**[[Nannostomus beckfordi]]* Günther, 1872 
**[[Nannostomus bifasciatus]]* Hoedeman, 1954 
**[[Nannostomus britskii]]* Weitzman, 1978    
**[[Nannostomus digrammus]]* (Fowler, 1913)    
**[[Nannostomus eques]]* Steindachner, 1876    
**[[Nannostomus espei]]* (Meinken, 1956)  
**[[Nannostomus harrisoni]]* (Eigenmann, 1909) 
**[[Nannostomus limatus]]* Weitzman, 1978    
**[[Nannostomus marginatus]]* Eigenmann, 1909  
**[[Nannostomus marilynae]]* Weitzman & Cobb, 1975    
**[[Nannostomus minimus]]* Eigenmann, 1909    
**[[Nannostomus mortenthaleri]]* Paepke & Arendt, 2001    
**[[Nannostomus nitidus]]* Weitzman, 1978    
**[[Nannostomus trifasciatus]]* Steindachner, 1876  
**[[Nannostomus unifasciatus]]* Steindachner, 1876

## อ้างอิง

## แหล่งข้อมูลอื่น

หมวดหมู่:การเลี้ยงปลา
หมวดหมู่:วงศ์ปลาดินสอ
หมวดหมู่:ปลาตู้
หมวดหมู่:ปลาทวีปอเมริกาใต้
เขารัง

**เขารัง** เป็นจุดชมวิวทิวทัศน์ เป็นเนินเขาอยู่ในตัวเมืองภูเก็ตทางด้านทิศตะวันตกเฉียงเหนือ รถยนต์และยานพาหนะอื่น ๆ สามารถขึ้นไปถึงยอดเขาตามถนน "คอซิมบี้" สามารถเห็นทัศนียภาพของเกาะภูเก็ต เป็นจุดชมทิวทัศน์ที่ได้รับความนิยมมากของประชากรภายในจังหวัดและเขารังยังเป็นสวนสุขภาพและสวนสาธารณะ เขารังเป็นที่ตั้งของอนุสาวรีย์พระยารัษฎานุประดิษฐมหิศรภักดี 

ข
ข
ปลามาคูลาตาไพค์

**ปลามาคูลาตาไพค์** (; ) เป็นปลาน้ำจืดชนิดหนึ่ง ในวงศ์ปลาไพค์คาราซิน (Ctenoluciidae) ในอันดับปลาคาราซิน (Characiformes)

มีรูปร่างเรียวยาวเหมือนปลาเข็ม ลำตัวยาวทรงกระบอก ปากแหลมยาวเหมือนปากปลาเข็ม พื้นลำตัวเป็นสีเทาขาว สีด้านใต้ลำตัวเป็นสีขาวอมเหลือง ตำแหน่งของครีบกระโดงหลังและมีครีบทวารสั้นเล็กค่อนไปทางส่วนท้ายของลำตัว ครีบทุกครีบของร่างกายจะมีจุดสีดำกระจายไปทั่ว ครีบหางเว้าเป็นรูปส้อมสีชมพู รูจมูกอยู่ทางด้านหน้าของดวงตา ตามีขนาดกลมโต 

กระจายพันธุ์อยู่ในลุ่มแม่น้ำขนาดใหญ่ในทวีปอเมริกาใต้ เช่น โอรีโนโก, โทแคนตินส์ และ แอมะซอน เป็นต้น

มีขนาดโตเต็มที่ประมาณ 30 เซนติเมตร มักอยู่รวมกันเป็นฝูง ในระดับผิวน้ำเพื่อล่าปลาขนาดเล็กหรือลูกปลาชนิดต่าง ๆ เป็นอาหาร

นิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูลจาก Fishbase.org 

หมวดหมู่:วงศ์ปลาไพค์คาราซิน
หมวดหมู่:ปลาทวีปอเมริกาใต้
หมวดหมู่:ปลาตู้
พรชัย อรรถปรียางกูร

**พรชัย อรรถปรียางกูร** (เกิด 19 พฤศจิกายน พ.ศ. 2498) อดีตสมาชิกสภาผู้แทนราษฎรจังหวัดเชียงใหม่ สังกัดพรรคไทยรักไทย ปัจจุบันสังกัดพรรคก้าวอิสระ

## ประวัติ
พรชัย เกิดเมื่อวันที่ 19 พฤศจิกายน พ.ศ. 2498 ที่อำเภอสันกำแพง จังหวัดเชียงใหม่ เป็นบุตรนายศักดิ์ชัย กับนางไข่แก้ว อรรถปรียางกูร 

สำเร็จการศึกษาระดับประกาศนียบัตรวิชาชีพ สาขาพาณิชยกรรม จากวิทยาลัยเทคนิคภาคพายัพ เมื่อปี พ.ศ. 2520 ระดับปริญญาตรี สาขาการบัญชี จากวิทยาลัยกรุงเทพ ในปี พ.ศ. 2524 และระดับปริญญาโท สาขาต้นทุน จากจุฬาลงกรณ์มหาวิทยาลัย พ.ศ. 2530

## การทำงาน
พรชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับการเลือกตั้งด้วยคะแนน 39,521 คะแนน มากกว่าคู่แข่งสำคัญอย่างพงศ์ประยูร ราชอาภัย นักแสดงละครทางช่อง 7 สังกัดพรรคประชาธิปัตย์ และธวัชวงศ์ ณ เชียงใหม่ เจ้าของพื้นที่เดิม 5 สมัย สังกัดพรรคความหวังใหม่ ต่อมาในการเลือกตั้ง พ.ศ. 2548 ยังได้รับการเลือกตั้งเป็นสมัยที่ 2 ในพื้นที่เดิม

ในปี พ.ศ. 2549 พรชัย เป็นนักการเมืองคนหนึ่งที่ถูกจับเชิญตัวไปสอบสวนในกรณีการเคลื่อนไหวทางการเมือง ในระหว่างประกาศกฎอัยการศึก แต่ก็ได้รับการปล่อยตัวในภายหลัง เนื่องจากเจ้าตัวให้เหตุผลว่าเข้าใจผิดว่ามีการยกเลิกประกาศแล้ว ช่วงหลังเหตุการณ์ทางการเมืองในปี พ.ศ. 2549 พรชัย จึงวางมือทางการเมืองชั่วคราว

ต่อมาในปี พ.ศ. 2561 เขาได้ประกาศตัวลงสมัครรับเลือกตั้งในนามพรรคพลังประชารัฐ และลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาย้ายไปร่วมงานกับพรรคไทยสร้างไทย

แต่ในการเลือกตั้ง พ.ศ. 2566 เขาลงสมัครรับเลือกตั้งในนามพรรคพลังประชารัฐอีกครั้งในพื้นที่จังหวัดเชียงใหม่ เขต 3

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสันกำแพง
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:พรรคพลังประชารัฐ
หมวดหมู่:พรรคไทยสร้างไทย
หมวดหมู่:พรรคก้าวอิสระ
หมวดหมู่:บุคคลจากคณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา
หมวดหมู่:บุคคลจากคณะบัญชี มหาวิทยาลัยกรุงเทพ
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
พระยาอุปราชหมูล่า

**พระยาอุปราชหมูล่า** (บางตำราสะกดว่า **หมูหล้า**) (พ.ศ. 2297 – พ.ศ. 2358) เป็นพระยาอุปราชแห่งนครลำปาง ดำรงอิสริยยศเป็น **"พระราชมหาอุปราชานราธิบดีศรีสุวรรณฝ่ายหน้าหอคำนครลำปาง"** เป็นหนึ่งในเจ้าเจ็ดตนแห่งราชวงศ์ทิพย์จักร แต่เป็นเพียงพระองค์เดียวที่มิได้ครองราชย์เป็นเจ้าผู้ครองนครใด ๆ

## พระประวัติ
พระยาอุปราชหมูล่า สมภพเมื่อปี พ.ศ. 2297 เป็นพระราชโอรสในเจ้าฟ้าสิงหาราชธานีเจ้าฟ้าหลวงชายแก้ว มีพระอนุชาและพระขนิษฐารวม 10 พระองค์ (หญิง 3 ชาย 7) (เจ้าชายทั้ง 7 พระองค์ได้ทรงช่วยกันต่อสู้อริราชศัตรูขยายขอบขัณฑสีมาล้านนาออกไปอย่างเกรียงไกร เป็นเหตุให้มีพระสมัญญาว่า "เจ้าเจ็ดตน") มีพระนามตามลำดับ ดังนี้
* พระเจ้ากาวิละ พระเจ้าผู้ครองนครเชียงใหม่ องค์ที่ 1 และเป็นเจ้าผู้ครองนครลำปาง องค์ที่ 3 ในทิพย์จักราธิวงศ์
* พระยาคำโสม เจ้าผู้ครองนครลำปาง องค์ที่ 4 
* พระยาธรรมลังกา เจ้าผู้ครองนครเชียงใหม่ องค์ที่ 2 
* พระเจ้าดวงทิพย์ พระเจ้าผู้ครองนครลำปาง องค์ที่ 5 
* เจ้าศรีอโนชา พระอัครชายาในสมเด็จพระบวรราชเจ้ามหาสุรสิงหนาท 
* เจ้าหญิงสรีวัณณา (ถึงแก่พิราลัยแต่เยาว์) 
* **พระยาอุปราชหมูล่า** 
* พระยาคำฟั่น เจ้าผู้ครองนครเชียงใหม่ องค์ที่ 3 และ เจ้าผู้ครองนครลำพูน องค์ที่ 1 
* เจ้าหญิงสรีบุญทัน (พิราลัยแต่เยาว์) 
* พระเจ้าลำพูนไชย (บุญมา) พระเจ้าผู้ครองนครลำพูน องค์ที่ 2

## พระราชกิจ
เจ้าหมูล่า ได้รับแต่งตั้งเป็น*พระยาราชวงศ์* ในปี พ.ศ. 2317 ต่อมาในปี พ.ศ. 2337 เมื่อพระยาคำโสมถึงแก่พิราลัย จึงมีพระราชโองการแต่งตั้งเจ้าหมูล่าเป็น*พระยาอุปราช* กระทั่งในปี พ.ศ. 2358 พระยาอุปราชหมูล่า ได้ร่วมขบวนนำช้างพลายเผือกลงไปถวายเป็นบรรณาการที่กรุงเทพฯ แต่พระยาอุปราชหมูล่า ได้ถึงแก่พิราลัยที่กรุงเก่าเสียก่อน สิริอายุได้ 61 ปี

## ราชโอรส-ธิดา
เจ้าอุปราชหมูหล้า มีพระโอรสเท่าที่สืบข้อมูลได้คือ 

# เจ้าน้อยคำ เจ้าเมืองแก้ว (บุรีรัตน์) นครลำปาง
#เจ้าน้อยขัติยะ เจ้าราชบุตรเมืองพะเยา
#พระยาประเทศอุดรทิศ (เจ้าอาริยะ) เจ้าเมืองพะเยา

## ราชตระกูล



## อ้างอิง

หมวดหมู่:เจ้าอุปราช
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 2
หมวดหมู่:ราชโอรสในเจ้าผู้ครองนครฝ่ายเหนือ
หมวดหมู่:สกุล ณ ลำปาง
อุปราชหมูล่า
หาดบางเทา

**หาดบางเทา** เป็นหาดที่ถือว่ามีความยาวที่สุดแห่งหนึ่ง เม็ดทรายบริเวณหาดมีความขาวแต่ไม่ละเอียดมากนัก นับเป็นหาดที่น่าสนใจของจังหวัดภูเก็ต ตั้งห่างจากตัวเมือง 26 กิโลเมตร มีจุดรับส่งนักท่องเที่ยวหรือแท็กซี่หลายจุดคอยให้บริการ ให้ได้ชื่นชมความงาม มีแหล่งช็อปปิ้งขนาดเล็ก  หาดบางเทานั้นครั้งหนึ่งเคยเป็นสถานที่ในการทำเหมืองแร่ดีบุก แต่ในบัจจุบันได้กลายมาเป็นสถานที่ตั้งของโรงแรมและรีสอร์ตหรูหลายแห่งที่รอให้บริการนักท่องเที่ยวจึงเป็นที่นิยมสำหรับนักท่องเที่ยวชาวต่างชาติมากและยังมีหาดที่อยู่ใกล้เคียงอีกหลายแห่ง เช่น หาดกมลา หาดในทอน หาดในยาง เป็นต้น

บางเทา
ปลาหมอแคระฮองสโลอาย

**ปลาหมอแคระฮองสโลอาย** หรือ **ปลาหมอแคระฮองสลอย** (, ) เป็นปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)

จัดเป็นปลาหมอแคระชนิดหนึ่ง มีลักษณะทั่วไปเหมือนปลาในสกุลเดียวกันชนิดอื่น แต่มีลำตัวที่หนากว่า โดยถูกค้นพบครั้งแรกบริเวณแม่น้ำวิชาดาและแม่น้ำโอรีโนโก ในโคลอมเบียและเวเนซุเอลา โดยถูกตั้งชื่อเพื่อเป็นเกียรติแก่ ธอร์นบอน ฮองสลอย นักสะสมชาวสวีเดนและเป็นผู้ที่ค้นพบปลาชนิดนี้เป็นคนแรก โดยปลาในธรรมชาติจะอาศัยอยู่ในแหล่งน้ำที่มีต้นไม้ค่อนข้างหนาทึบ และมีเศษใบไม้ร่วงหล่นยังพื้นน้ำ สภาพน้ำมีค่าความเป็นกรดด่างประมาณ 5.4 pH

มีขนาดโตเต็มที่ได้ราว 2 นิ้ว โดยปลาที่อาศัยอยู่ในแม่น้ำคาตาเนียโป มีสีสันที่เหลืองสดตัดกับเหลือบสีแดงที่เข้มกว่าปลาที่พบในเวเนซุเอลา แต่ปลาที่พบในโคลอมเบียกลับมีรูปร่างที่สวยกว่าปลาที่พบในเวเนซุเอลาอย่างมาก

ปลาหมอแคระฮองสโลอาย ถูกนำออกสู่วงการปลาสวยงามครั้งแรกในปี ค.ศ. 1975 จากโคลอมเบียไปยังเยอรมนีตะวันออก จากนั้นได้กระจายไปยังเชกโกสโลวาเกีย และได้มีการพัฒนาสายพันธุ์เพื่อให้สวยยิ่งขึ้น จนถึงปัจจุบัน ที่เป็นปลาหมอแคระชนิดหนึ่งที่นิยมเลี้ยงในหมู่นักเลี้ยงปลาสวยงาม

## อ้างอิง

## แหล่งข้อมูลอื่น
*รูปและข้อมูลเพิ่มเติม 
หมวดหมู่:สกุลอพิสโตแกรมมา
อุลตร้าแมนทีก้า & อุลตร้าแมนไดน่า เหล่านักรบจากดวงดาวแห่งแสง

***อุลตร้าแมนทีก้า & อุลตร้าแมนไดน่า เหล่านักรบจากดวงดาวแห่งแสง*** () เป็นภาพยนตร์อุลตร้าซีรีส์จากเรื่อง อุลตร้าแมนไดน่า เข้าฉายเมื่อวันที่ 14 มีนาคม ค.ศ. 1998 (พ.ศ. 2541) ผลิตโดยบริษัท สึบุราย่าโปรดักชั่น และ จัดจำหน่ายโดยบริษัท โชจิคุ

## ตัวละคร
;ซึซึมุ (ススム)
;มาโดกะ ฮิคาริ (マドカ・ヒカリ)
;อุลตร้าแมนทีก้า (ウルトラマンティガ)
:อุลตร้าแมนทีก้าได้ปรากฏตัวออกมาจากตุ๊กตาของซึซึมุ เพื่อช่วยอุลตร้าแมนไดน่าจากอสูรพฤกษาขนาดยักษ์ ควีนโมเนร่า ที่ดูดพลังไป

## สัตว์ประหลาดที่ปรากฏ
;อสูรพฤกษาอวกาศ มนุษย์ดาวโมเนล่า (宇宙植物獣人 モネラ星人)
:มนุษย์ต่างดาวเผ่าพันธุ์พืชที่วิวัฒนาการมาจนถึงขั้นประดิษฐ์วิทยาการชั้นสูงได้ มันต้องการทำลายมนุษย์ชาติด้วยเหตุผลที่ว่า "มนุษย์นั้นเกะกะ" แผนการของมันคือการควบคุม ดร.คิซารางิ รุย แห่งศูนย์วิจัยวิทยาศาสตร์ของ TPC เพื่อติดต่อกับมนุษย์ชาติทั้งหมด สามารถรวมร่างกับ ยานโมเนล่าซี้ด เพื่อกลายร่างเป็นสัตว์ประหลาดขนาดยักษ์ได้
;ยานแห่งเมล็ดพันธุ์ โมเนล่าซี๊ด (専用種子船 モネラシード)
:ยานอวกาศของมนุษย์ดาวโมเนล่าซึ่งบินมาที่เกาะคลีโอมอส เพื่อโจมตีศูนย์สถาบันของ TPC เป็นตัวยานที่เป็นสิ่งมีชีวิต โดยสามารถรวมร่างกับ มนุษย์ดาวโมเนล่า เพื่อกลายเป็น ควีนโมเนล่าได้
;อสูรปักษาอวกาศ กูรันด้า (宇宙有翼骨獣 ゲランダ)
:สัตว์ประหลาดที่มนุษย์ดาวโมเนล่าควบคุมอยู่ ในตอนแรกได้ต่อสู้กับอุลตร้าแมนไดน่าบนดวงจันทร์ และสามารถทนทานต่อลำแสงโซลเจนท์ของไดน่าได้ จนเล่นเอาไดน่าต้องตกอยู่ในขั้นวิกฤติ แต่แล้วมันกลับถูกปืนใหญ่ นีโอแม็กซิเมอร์ของ โพรเมเทอุส ยานรบลำใหม่ของ TPC โจมตีจนสลายไปไม่เหลือซาก
;เทพมารสมองกล เดธเฟเธอร์ (電脳魔神 デスフェイサー)
:สัตว์ประหลาดสมองกลซึ่งเกิดจากการปรับปรุงยานโพรเมเทอุสขึ้นมาใหม่ด้วยฝีมือของมนุษย์ดาวโมเนล่า โดยมีแขนขวาของมันจะเป็นมือกรรไกรที่เรียกว่า เดธซิสเซอร์ ส่วนแขนซ้ายจะติดปืน แก็ตเตอริ่งกัน เอาไว้ ส่วนตรงหน้าอกก็จะเป็นปืนใหญ่ นีโอแม็กซิเมอร์ ตอนที่สู้กันบน เกาะคลีโอมอส สัตว์ประหลาดตัวนี้เคยเอาชนะไดน่าได้ แต่พอสู้กันอีกครั้งมันก็ถูก ไดน่าสตรองไทป์ ชกตรงอกจนทะลุ แล้วสามารถใช้ท่าสเปซไดนาไมท์ เหวี่ยงให้มันไประเบิดกลางอากาศได้
;สุดยอดอสูรพฤกษาขนาดยักษ์ ควีนโมเนร่า (超巨大植物獣 クィーンモネラ)

## อ้างอิง

หมวดหมู่:ภาพยนตร์อุลตร้าซีรีส์
หมวดหมู่:ภาพยนตร์ที่ออกฉายในปี พ.ศ. 2541
ผณินทรา ภัคเกษม

**ผณินทรา ภัคเกษม** (เกิด 17 มิถุนายน พ.ศ. 2483) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดเชียงใหม่ ประธานมูลนิธิส่งสุข และประธานกรรมการบริหารกลุ่มมิตรภาพสมาชิกรัฐสภาไทย-ญี่ปุ่น เป็นภรรยา ส่งสุข ภัคเกษม

## ประวัติ
ผณินทรา เกิดเมื่อวันที่ 17 มิถุนายน พ.ศ. 2483 ที่ตำบลสันพระเนตร อำเภอสันทราย จังหวัดเชียงใหม่ เป็นบุตรนายหยวกปอ นางสมนา แซ่อึ้ง ด้านครอบครัวสมรสกับนายส่งสุข ภัคเกษม มีบุตร 1 คน คือ ภควดี ภัคเกษม

สำเร็จการศึกษาระดับประถมศึกษา จากโรงเรียนศรีวิทยา จังหวัดเชียงใหม่ และระดับมัธยมศึกษาจากโรงเรียนเรยีนาเชลีวิทยาลัย

## การทำงาน
ผณินทราได้เข้าสู่งานการเมืองครั้งแรกโดยลงสมัครรับเลือกตั้งสมาชิกสภาผู้แทนราษฎรจากการชักชวนของ ไกรสร ตันติพงศ์ อดีตสมาชิกสภาผู้แทนราษฎรจังหวัดเชียงใหม่ ให้ลงสมัครคู่กับสามี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และนับเป็นสตรีคนแรกที่ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่

จากนั้นมาก็ได้เว้นวรรคทางการเมืองเรื่อยมา จนกระทั่งได้รับการชักชวนจากพรรคไทยรักไทยให้ลงสมัครรับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับการเลือกตั้งอีก 2 สมัย โดยสามารถเอาชนะอดีต ส.ส.ในพื้นที่หลายสมัยอย่าง นายอำนวย ยศสุขได้ขาดลอย ต่อมาภายหลังการยุบพรรคไทยรักไทย ผณินทราจึงวางเมืองทางการเมือง

ผณินทราเป็นผู้หนึ่งที่ยื่นคำร้องให้ศาลรัฐธรรมนูญวินิจฉัยว่ามาตรา 12 แห่งพระราชบัญญัติชื่อบุคคล พ.ศ. 2505 ขัดต่อรัฐธรรมนูญหรือไม่ ซึ่งศาลรัฐธรรมนูญวินัยฉัยว่าขัดจริง จึงเป็นผลให้ตั้งแต่วันที่ 6 มิถุนายน พ.ศ. 2546 ผู้หญิงไทย สามารถเลือกใช้นามสกุลของตนเองได้ แม้จะทำการสมรสตามกฎหมายแล้วก็ตาม

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสันทราย
หมวดหมู่:ชาวไทยเชื้อสายจีน
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:บุคคลจากโรงเรียนเรยีนาเชลีวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักการเมืองจากจังหวัดเชียงใหม่
ปราสาทคูมาโมโตะ

**ปราสาทคูมาโมโตะ ** () เป็นปราสาทสถาปัตยกรรมแบบญี่ปุ่น ตั้งอยู่ในเขตชูโอ นครคูมาโมโตะ ในจังหวัดคูมาโมโตะ จัดเป็นปราสาทที่ใหญ่เป็นอันดับ 3 ของญี่ปุ่น

ปราสาทคูมาโมโตะได้เริ่มสร้างขึ้นอย่างจริงจังจนเสร็จสมบูรณ์ในปี ค.ศ. 1601 โดยดำริของ คาโต คิโยมาซะ เจ้าแห่งคูมาโมโตะ เพื่อใช้เป็นป้อมปราการ จนแล้วเสร็จในปี ค.ศ. 1607 พื้นที่อาณาบริเวณของปราสาทยาวประมาณ 9 กิโลเมตร ตัวปราสาทมีป้อมปืน 49 ป้อม ประตูป้อมปืน 18 ประตู และประตูขนาดเล็ก 29 ประตู มีหอคอยสูง 2 หอ ทำให้สามารถมองได้รอบทิศจากมุมสูง หอใหญ่จะสูง 30.3 เมตร หอเล็กสูง 19 เมตร ปราสาทหลังเดิมถูกเพลิงไหม้เสียหายในปี ค.ศ. 1877 ต่อมาได้สร้างใหม่ในปี ค.ศ. 1960

## ระเบียงภาพ
**ภาพยุคเก่า**


ไฟล์:Kumamoto Castle oldphoto 1871-1874.jpg|ตัวปราสาทในปี 1871-1874.
ไฟล์:Kumamoto Castle oldphoto 1874.jpg|ปราสาทในปี 1874.
ไฟล์:Castle of daimyo in Kumamoto. Before 1902.jpg|ปราสาทก่อนปี 1902.
ไฟล์:KumamotoCastle_EdoPeriod_02.JPG|แบบจำลองของตัวปราสาทและตัวเมืองในยุคเอโดะ


**ภาพสมัยปัจจุบัน**

ไฟล์:Kumamoto Castle 02n3200.jpg|กำแพงหินสูงชัน
ไฟล์:Kumamoto Castle 06s5s4272.jpg
ไฟล์:Kumamoto Castle 07n3200.jpg
ไฟล์:Kumamoto_City_Tram_Oct_7_2012.JPG


## ความเป็นมา
ความเป็นมาของปราสาทคูมาโมโตะย้อนย้อนไปถึงปีค.ศ. 1467 เมื่ออิเดตะ ฮิเดะโนบุสร้างที่มั่นคงแข็งแรงเป็นป้อมขึ้น   ต่อมาในปีค.ศ. 1496 คาโนะโคกิ ชิคาคาสึขยายพื้นที่ป้อมให้กว้างขวางขึ้น  แล้วเมื่อปีค.ศ. 1588 คาโต คิโยมาซะ ได้รับคำสั่งให้มาประจำการที่ป้อมปราการนี้ เป็นเหตุให้ก่อร่างสร้างขึ้นเป็นปราสาท  ในเวลาระหว่างปีค.ศ. 1601 ถึง ค.ศ. 1607 คิโยมาซะขยายตัวปราสาทออกไปกว้างมาก และเปลี่ยนป้อมปราการเดิมเป็นปราสาทมีประตูใหญ่น้อยและหอรบพร้อม มีหอรบ 49 หอ ประตูหอรบ 18 ประตู ประตูน้อย 29 ประตู หอน้อยซึ่งสร้างขึ้นภายหลังหอกลางประกอบไปด้วยพื้นที่ใช้สอยหลายพื้นที่ เป็นต้นว่าบ่อน้ำและโรงครัว  ส่วนที่เป็นพระราชวังฮอนมารุ โกเท็นสร้างเสร็จสมบูรณ์ปีค.ศ. 1610   ปราสาทคูมาโมโตะวัดโดยสูงได้   วัดแต่ทิศตะวันออกจรดทิศตะวันตกยาวประมาณ  วัดจากทิศเหนือจรดทิศใต้ได้  

หอหลวง และส่วนอื่นๆ ถูกเผาทำลาย เหตุที่ถูกล้อมโจมตีในปีค.ศ. 1877 ระหว่าง การกบฏซัตสึมะ  ต่อมาในคริสต์ศตวรรษที่ 19ปราสาทคูมาโมโตะยังยืนหยัดต้านทานอาวุธได้ ไม่เสียแก่ข้าศึกศัตรู มีคำกล่าวที่ลือเลื่องกันมากของไซโกะ ทากาโมริ ว่า "เราไม่ได้แพ้เมจิ เราแพ้ท่านคิโยมาซะ"  อาคาร 13 หลังในบริเวณปราสาทไม่ได้รับความเสียหาย และอาคารเหล่านั้นได้กำหนดขึ้นเป็นมรดกทางวัฒนธรรมที่สำคัญมาจนบัดนี้ หอหลวงซึ่งถูกไฟไหม้ไม่เหลือมาแต่ก่อน ต่อมาได้ใช้คอนกรีตสร้างขึ้นใหม่ในปีค.ศ. 1960   ตั้งแต่ปีค.ศ. 1998 ถึงค.ศ. 2008 มีการบูรณะซ่อมแซมปราสาทคูมาโมโตะ และในเวลาเดียวกันนั้นได้ทำโครงสร้างดั้งเดิมในศตวรรษที่ 17 ส่วนมากขึ้นใหม่ 
## อ้างอิง

## ข้อมูลเพิ่มเติม

* Kumamoto Castle official homepage (in Japanese)
* Japanese Castle Explorer - Kumamoto Castle

คูมาโมโตะ
หมวดหมู่:สิ่งก่อสร้างในคูมาโมโตะ
ปลาซิวข้างเหลือง

**ปลาซิวข้างเหลือง**  (; ) เป็นปลาน้ำจืดขนาดเล็กชนิดหนึ่ง จำพวกปลาซิว ในวงศ์ปลาตะเพียน (Cyprinidae) 

เป็นปลาที่มีรูปร่างเรียวยาว แบนข้าง ท่อนหางยาวเรียว ท้องโต หัวเล็ก นัยน์ตาโต เกล็ดใหญ่ ครีบหลังใหญ่ ตำแหน่งของครีบหลังอยู่ระหว่างครีบื้องกับครีบก้น ครีบหางเว้าเป็นแฉก ลำตัวมีสีเขียวอ่อน มีแถบสีเหลืองทองและแถบสีดำตามยาวลำตัวตั้งแต่หัวจรดฐานครีบหาง ขอบของครีบหางมีสีดำจาง ๆ  

เป็นปลาที่อยู่รวมกันเป็นฝูง มีขนาดความยาวประมาณ 7.5 เซนติเมตร กินตัวอ่อนของแมลงและแพลงก์ตอนสัตว์เป็นอาหาร 

พบกระจายพันธุ์ในประเทศไทยตอนล่าง แถบแม่น้ำสายบุรีและแม่น้ำปัตตานี ไปจนถึงแหลมมลายูจนถึงอินโดนีเซีย

นิยมเลี้ยงกันเป็นปลาสวยงาม

## อ้างอิง

## แหล่งข้อมูลอื่น
*''Trigonopoma pauciperforatum'' 

หมวดหมู่:ปลาซิว
หมวดหมู่:ปลาตู้
หมวดหมู่:ปลาที่พบในประเทศไทย
ปลาซิวใบไผ่มุก

**ปลาซิวใบไผ่มุก** หรือ **ปลาซิวใบไผ่เล็ก** หรือ **ปลาซิวเจ็ดสี** (; ) เป็นปลาน้ำจืดขนาดเล็กชนิดหนึ่ง จำพวกปลาซิว อยู่ในวงศ์ปลาตะเพียน (Cyprinidae)

มีรูปร่างเรียวยาวแบนข้าง หัวและจะงอยปากมน ปากกว้าง มีหนวดยาวที่ริมฝีปากบน 1 คู่ และที่มุมปาก 1 คู่ เกล็ดมีขนาดใหญ่มีลักษณะบางและหลุดง่าย ครีบหลังค่อนไปทางทางด้านหาง ครีบก้นสั้น ครีบหางเว้าตื้น เส้นข้างลำตัวไม่สมบูรณ์ ครีบหลังมีก้านครีบเดี่ยว 2 ก้าน และก้านครีบแขนง 7 ก้าน ครีบก้นมีก้านครีบเดี่ยว 3 ก้าน และก้านครีบแขนง 13 ก้าน

มีขนาดโตเต็มที่ประมาณ 3.5 เซนติเมตร

พบกระจายพันธุ์อย่างกว้างขวางทั้งในแม่น้ำสาละวิน, แม่น้ำแม่กลอง, แม่น้ำเจ้าพระยา, แม่น้ำโขง และแม่น้ำต่าง ๆ ในภาคใต้ รวมถึงแหล่งน้ำในป่าพรุด้วย โดยมักซ่อนอยู่ใต้ซากใบไม้ และพบเรื่อยไปจนถึงเกาะสุมาตรา ในประเทศอินโดนีเซีย

เป็นปลาที่กินอาหารได้ทั้งพืชและสัตว์ เป็นปลาที่มีความสวยงามมากชนิดหนึ่ง จึงนิยมเก็บรวบรวมจากธรรมชาติเพื่อส่งขายเป็นปลาสวยงาม ซึ่งปัจจุบันสามารถที่จะเพาะขยายพันธุ์ได้แล้ว 

## อ้างอิง

## แหล่งข้อมูลอื่น
*ปลาซิวใบไผ่เล็ก

หมวดหมู่:สกุลปลาซิวใบไผ่
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาป่าพรุ
อิสราเอลเทนนิสเซ็นเตอร์

**อิสราเอลเทนนิสเซ็นเตอร์** (; ; อักษรย่อ: ITC) เป็นรายการแข่งขันเทนนิสสำหรับเด็กที่ใหญ่ที่สุดในโลก ที่สามารถเข้าถึงผู้คนกว่า 350,000 ครอบครัว หรือ 5 เปอร์เซนต์จากจำนวนประชากรชาวอิสราเอล โดยมี 14 แห่งทั่วประเทศ ซึ่งจัดสร้างในชุมชนด้อยโอกาสเป็นหลัก โดยเป็นองค์กรไม่แสวงผลกำไรที่ใช้ประโยชน์จากเทนนิสเพื่อเสริมสร้างสังคม, ร่างกาย และสภาพจิตใจที่ดีของผู้เรียน (ผ่านทางหลักสูตรต่างๆ อาทิ หลักสูตรไลฟ์สกิล) ภารกิจอีกประการหนึ่งขององค์กร คือ การพัฒนาโค้ช (อาทิ โอเด็ด ยาคอฟ) รวมถึงการสร้าง กับการบำรุงรักษาสนาม ตลอดจนสิ่งอำนวยความสะดวกจนถึงที่ระดับสูงสุด

อิสราเอลเทนนิสเซ็นเตอร์เป็นสถานฟื้นฟูทางกายภาพของศูนย์เด็กอิสราเอล ซึ่งเป็นหน่วยงานให้บริการสำหรับเด็กที่ใหญ่ที่สุดของอิสราเอล ศูนย์เด็กอิสราเอลให้บริการแก่เด็ก 10,000 คนในทุกสัปดาห์ผ่านทางหลักสูตรที่หลากหลายที่สอดคล้องต่อการพัฒนาและความต้องการของสังคม รวมถึงหลักสูตรการอยู่ร่วมกันสำหรับเด็กชาวอาหรับและชาวยิว ตลอดจนหลักสูตรที่กำหนดขึ้นเองสำหรับความหลากหลายด้านความพิการ

## อ้างอิง

## แหล่งข้อมูลอื่น
* ITC Site  
* Israel Children's Centers, American fundraising arm of ITC
* Israel Children's Centres , Canadian fundraising arm of ITC
* ''The Decade of an Impossible Dream: The story of the Israel Tennis Centers'' by Albert A Hutler, Leanore E Hutler, ITC, 1987, ASIN: B0007C1GAO

หมวดหมู่:เทนนิส
หมวดหมู่:ประเทศอิสราเอล
หมวดหมู่:การกุศลเด็ก
ภววิทยา (แก้ความกำกวม)

**ภววิทยา** () อาจหมายถึง
* ภววิทยา วิชาในทางปรัชญา
* ภววิทยา วิชาในวิทยาการสารสนเทศ
ปลาม้าลาย

**ปลาม้าลาย** (; ) เป็นปลาน้ำจืดขนาดเล็กชนิดหนึ่ง จำพวกปลาซิว ในวงศ์ปลาตะเพียน (Cyprinidae)

มีลำตัวเรียวยาว มีสีที่ลำตัวเป็นสีเหลือบน้ำเงิน สลับด้วยสีเขียวมะกอกดำจำนวน 3 เส้น  เป็นแนวยาวตลอดลำตัวจนถึงส่วนหางทำให้มองเห็นลักษณะลวดลายคล้ายม้าลาย อันเป็นลักษณะเด่น  อันเป็นที่มาของชื่อเรียก บริเวณใต้ปากมีหนวดอยู่จำนวน 2 เส้น 

มีขนาดโตเต็มที่ประมาณ 5 เซนติเมตร 

มีถิ่นกำเนิดอยู่ในประเทศอินเดียทางทิศตะวันออก มีพฤติกรรมอยู่รวมตัวกันเป็นฝูง ว่ายหากินและอาศัยอยู่บริเวณผิวน้ำ มีความว่องไว ปราดเปรียวมาก มักจะว่ายน้ำอยู่ตลอดเวลา ตัวเมียมีลำตัวป้อมและสั้นกว่าตัวผู้และปลาม้าลายจะอาคัยอยู่ในน้ำที่มีค่าpHอยู่ที่7

เป็นปลาที่สวยงามชนิดหนึ่ง จึงนิยมเลี้ยงเป็นปลาสวยงาม โดยเฉพาะในตู้ไม้น้ำเช่นเดียวกับปลาซิวชนิดอื่น ๆ มีการเพาะขยายพันธุ์ได้แล้ว โดยไข่ใช้เวลาฟักเป็นตัวประมาณ 2-3 วัน ปัจจุบันมีการเพาะขยายพันธุ์อย่างหลากหลาย มีการพัฒนาสายพันธุ์ให้มีเครื่องครีบยาวกว่าปกติ และมีการศึกษาด้านพันธุกรรมของปลา จนสามารถผลิตออกมาเป็นปลาเรืองแสงได้ โดยใช้เป็นต้นแบบในการศึกษาพัฒนาการของตัวอ่อนสัตว์มีกระดูกสันหลังและลักษณะต่าง ๆ อีกทั้งยังใช้เป็นดัชนีชี้วัดมลพิษต่าง ๆ ในแหล่งน้ำอีกด้วย 

นอกจากนี้แล้ว ปลาม้าลายยังมีความสำคัญในทางวิทยาศาสตร์การแพทย์ กล่าวคือ ด้วยความที่ขณะที่เป็นตัวอ่อนหรือเอมบริโอ ปลาม้าลายจะมีลำตัวใส นักวิทยาศาสตร์ทางด้านชีววิทยาเซลล์จึงใช้ในการศึกษาและทดลองแทนมนุษย์ เนื่องจากจากการศึกษาพบว่า ปลาม้าลายมีระบบอวัยวะภายในต่าง ๆ คล้ายกับมนุษย์ เช่น สมอง, หัวใจ, ตับและไต และลำดับจีโนมแสดงให้เห็นว่าภายในลำตัวมียีนที่ก่อให้เกิดในมนุษย์มากถึงร้อยละ 84  โดยนักวิทยาศาสตร์จากมหาวิทยาลัยควีนส์แลนด์ ในออสเตรเลีย ได้ทำการศึกษาวิจัยมาตั้งแต่ปี ค.ศ. 2001 ทั้งนี้เพราะปลาม้าลายมีข้อได้เปรียบมากกว่าสัตว์ทดลองอย่างอื่น เช่น หนู คือ เอมบริโอมีลักษณะโปร่งแสงและมีพัฒนาการภายนอกร่างกายแม่ จึงสามารถสร้างยีนเพื่อสร้างแบบจำลองของโรคต่าง ๆ  ที่เกิดในมนุษย์ได้และสังเกตความเปลี่ยนแปลงโรคเหล่านี้ได้โดยตรง 

ด้วยความที่มีลำตัวโปร่งใสพอที่จะศึกษาระบอบหลอดเลือดและระบบอื่น ๆ โดยใช้ฟลูออเรสเซนต์ฉีดเข้าไปในสมองเพื่อให้เกิดการเรืองแสง สำหรับศึกษาโรคเกี่ยวกับสมอง เช่น โรคสมองเสื่อม, โรคหลอดเลือดสมอง รวมถึงโรคร้ายแรงต่าง ๆ เช่น มะเร็ง, เบาหวาน, โรคกล้ามเนื้อ และพยาธิสภาพต่าง ๆ อีกทั้งขณะที่ยังเป็นเอมบริโอร่างกายของปลาม้าลายจะดูดซึมตัวยาที่หยดลงในน้ำ เพื่อทดลองยารักษามะเร็งขนานต่าง ๆ ด้วย ซึ่งขณะนี้อยู่ในขั้นการทดลองทางคลินิกแล้ว 

## อ้างอิง

## แหล่งข้อมูลอื่น

*เว็บไซต์ปลาม้าลาย 
หมวดหมู่:สกุลปลาซิวใบไผ่
หมวดหมู่:ปลาตู้
หมวดหมู่:ปลาที่พบในประเทศอินเดีย
ปลาซิวใบไผ่ใหญ่

**ปลาซิวใบไผ่ใหญ่** (; ) ปลาน้ำจืดขนาดเล็กชนิดหนึ่ง จำพวกปลาซิว ในวงศ์ปลาตะเพียน (Cyprinidae)

มีลำตัวแบนข้าง นัยน์ตากลมโต ปากเฉียงขึ้น ครีบหลังมีฐานยาวอยู่หน้าครีบก้น มีก้านครีบแขนง 14-15 ก้าน ครีบก้นมีก้านครีบแขนง 15-17 ก้าน ครีบหางเว้าไม่ลึกมากนัก มีเส้นข้างลำตัวสมบูรณ์ มีสีพื้นลำตัวสีเหลืองจาง ๆ มีแถบสีฟ้าพาดยาวตามลำตัวและลายสีเหลือง 2-3 ลายทับอยู่บนแถบสีฟ้า ก้านครีบหางบางส่วนมีแถบสีดำ

มีขนาดโตเต็มที่ได้ถึง 12.5 เซนติเมตร จัดเป็นปลาซิวขนาดใหญ่ พบกระจายพันธุ์อย่างกว้างขวางตั้งแต่อินเดีย, เนปาล จนถึงอินโดนีเซีย ในประเทศไทยพบได้ในแหล่งน้ำที่เป็นน้ำตกหรือลำธารที่จังหวัดแม่ฮ่องสอน, นครศรีธรรมราชและสุราษฎร์ธานี

นิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*http://www.seriouslyfish.com/species/devario-aequipinnatus/ 

หมวดหมู่:สกุลปลาซิวใบไผ่ใหญ่
หมวดหมู่:ปลาตู้
หมวดหมู่:ปลาที่พบในประเทศอินเดีย
หมวดหมู่:ปลาน้ำตกและลำธาร
ปลาซิวกาแล็กซี

left|thumb|ซิวกาแล็กซี พบที่ทะเลสาบอี้นเล่ รัฐชาน ประเทศพม่า
**ปลาซิวกาแล็กซี** (; ) เป็นปลาน้ำจืดขนาดเล็กชนิดหนึ่ง ในวงศ์ปลาซิว (Danionidae)

ปลาซิวกาแล็กซีเป็นปลาที่มีลวดลายและสีสันสวยงามมาก โดยเฉพาะในตัวผู้ โดยจะมีลำตัวสีน้ำตาลเข้มถึงดำ และมีลายจุดสีทองกระจายอยู่ทั่วตัว อีกทั้งยังมีสีส้มแดงสลับดำตามครีบหลัง ครีบหางและครีบท้อง ทำให้แลดูคล้ายท้องฟ้าและหมู่ดาวในดาราจักร (กาแล็กซี) ในเวลาค่ำคืน อันเป็นที่มาของชื่อเรียก

มีขนาดความยาวเต็มที่ประมาณ 1.5–2 เซนติเมตร ปลาซิวกาแล็กซีได้รับการค้นพบครั้งแรกในเดือนสิงหาคม ค.ศ. 2006 ในพื้นที่กำจัดใกล้กับทะเลสาบอีนเลในประเทศพม่า ภายหลังจากมีการค้นพบแล้ว ความต้องการที่จะนำมาเป็นปลาสวยงามนั้นได้พุ่งสูงขึ้นอย่างมาก ทำให้มีปริมาณปลาถูกจับจากแหล่งน้ำในธรรมชาติมากขึ้น ทำให้ในเดือนกุมภาพันธ์ ค.ศ. 2007 ทางรัฐบาลพม่าจึงห้ามส่งออกปลาชนิดนี้ ด้วยเกรงว่าจะสูญพันธุ์ โดยปลาซิวกาแล็กซีในครั้งแรกที่มีการค้นพบ เชื่อว่าอยู่ในสกุล *[[Microrasbora]]* ทำให้มีชื่อในทางการค้าครั้งแรกว่า *Microrasbora* sp. 'Galaxy'

ปัจจุบัน สถานที่ค้นพบปลาซิวกาแล็กซีได้รับการค้นพบเพิ่มขึ้นจากเดิมรวมเป็น 5 แห่งแล้ว และสามารถเพาะขยายพันธุ์ในที่เลี้ยงได้เป็นที่สำเร็จ

## อ้างอิง

## แหล่งข้อมูลอื่น
*''Danio margaritatus'' 

หมวดหมู่:การเลี้ยงปลา
หมวดหมู่:ปลาตู้
หมวดหมู่:สกุลปลาซิวใบไผ่
หมวดหมู่:สัตว์ที่พบในประเทศพม่า
โดราเอมอนเดอะมูฟวี่: โนบิตะผจญภัยในเกาะมหัศจรรย์

***โดราเอมอนเดอะมูฟวี่: โนบิตะผจญภัยในเกาะมหัศจรรย์*** () เป็นโดราเอมอนฉบับภาพยนตร์การ์ตูนเรื่องยาว ผลงานของ ฟูจิโกะ เอฟ. ฟูจิโอะ ภาพยนตร์ชุดนี้ถือเป็นตอนที่ 32 ของโดราเอมอนฉบับภาพยนตร์ โดยได้ออกฉายในโรงภาพยนตร์เมื่อวันที่ 3 มีนาคม ค.ศ. 2012 (พ.ศ. 2555) และถือเป็นการครบ 100 ปีก่อนวันเกิดของโดราเอมอน ซึ่งเกิดในวันที่ 3 กันยายน ค.ศ. 2112 (พ.ศ. 2655) รวมถึงได้รับการผลิตเป็นวิดีโอเกมสำหรับระบบ นินเทนโด ทรีดีเอส  เข้าฉายในประเทศไทยในวันที่ 18 ตุลาคม พ.ศ. 2555 
โดยฉายไปได้ 5 สัปดาห์ รายได้รวมที่ฉายในประเทศไทย $354,767 (ซึ่งเป็นรายได้ที่มากกว่าของ 2 ตอนที่ผ่านมา) 

## เรื่องย่อ
โดราเอมอน โนบิตะและผองเพื่อนได้หลุดเข้าไปในเกาะลึกลับ แสนมหัศจรรย์ซึ่งเต็มไปสิงสาราสัตว์ยุคโบราณที่ใกล้สูญพันธุ์อาทิ นกอีมู, เสือเขี้ยวดาบ, นกโดโด เป็นต้น และเหตุการณ์ก็เริ่มวุ่นวายเมื่อ โนบิตะ พบกับเด็กหนุ่มชาวพื้นเมืองที่มีรูปร่างหน้าตาเหมือนโนบิตะ พวกเขาจึงพบว่าดินแดนแห่งนี้มีความลับอันน่าทึ่ง ด้วยพลังธรรมชาติซ่อนเร้นอยู่ และแน่นอนว่ามีศัตรูที่หมายปองพลังเหล่านั้นกำลังปรากฏอยู่ด้วย จนนำไปสู่การต่อสู้บทใหม่ที่พิสูจน์มิตรภาพของพวกเขา

## ผู้พากย์

## อ้างอิง

## แหล่งข้อมูลอื่น
*  
* 
* 
* 

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:โดราเอมอนฉบับภาพยนตร์
หมวดหมู่:ภาพยนตร์อนิเมะที่ออกฉายในปี พ.ศ. 2555
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่มีฉากในประเทศฟิจิ
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์แอนิเมชันที่มีฉากบนเกาะ
ฮีโรส์ออฟนิวเอิร์ธ

***ฮีโรส์ออฟนิวเอิร์ธ*** () หรือย่อเป็น ***ฮอน*** () เป็นเกมแนว Multiplayer Online Battle Arena (MOBA) พัฒนาโดยค่าย S2 Games ปัจจุบันพัฒนาโดย Frostburn Studio เล่นได้ทั้งบนระบบปฏิบัติการไมโครซอฟท์ วินโดวส์, แมคโอเอส และลีนุกซ์  เกมนี้มีรูปลักษณ์คล้ายกับเกมดีเฟนซ์ออฟดิแอนเชียนส์ ฮอนเป็นเกม แอคชั่นวางแผนเกมแรกของ S2 Games ถูกปล่อยออกมาเมื่อ 12 พฤษภาคม พ.ศ. 2553 และปล่อยมาให้เล่นฟรีเมื่อ29 กรกฎาคม พ.ศ. 2554 ตั้งแต่วันที่ 5 พฤษภาคม 2558 ตัวเกมได้เปลี่ยนผู้พัฒนาจากค่าย S2 Games เป็น Frostburn Studios

ล่าสุด เพจ Heroes of Newearth ได้ประกาศยุติการให้บริการ ตั้งแต่วันที่ 20 มิถุนายน 2565 เป็นต้นไป

## รูปแบบการเล่น
เกมนี้จะแบ่งฝ่ายฝ่ายละ 5 ผู้เล่น โดยมีฝั่ง Legion และ Hellborne โดยผู้เล่นจะต้องทำการเลือก Heroes จากนั้น ก็จะทำการดันเลน ไปจนถึงฝ่ายตรงข้ามให้ได้ เพื่อที่จะไปถึง สิ่งก่อสร้างของทั้งสองฝ่าย โดยในเกมส์จะมี Heroes 3 สาย คือ Strength
Intelligence และ Agility โดยแต่ละสายก็มีการเล่นที่แยกแตกต่างกันไป เช่น Carry Ganker Support Solo Etc.เกมส์นี้ระบบการเล่นจะไม่ต่างจาก Dota มากนัก ซึ่งหากผู้เล่นมีพื้นฐาน Dota ก็จะเล่นได้แบบไม่ยากนัก.

## การพัฒนา
ในเดือนตุลาคม พ.ศ. 2552  นักออกแบบเกม Alan ได้บอกว่าเกมส์นี้จะใช้เวลาพัฒนา 34 เดือน โดยพัฒนาระบบใน 13 เดือนแรก และอีก 21 เดือนใช้ในการพัฒนาส่วนที่เหลือ คือ แผนที่ ตัวละคร กราฟิกต่างๆ อุปกรณ์จะมีการปรับสมดุล ของตัวละครและอุปกรณ์ต่าง ๆ ในทุก ๆ แพทซ์ ตัวละครหลายๆตัวในฮีโรส์ออฟนิวเอิร์ธ มีลักษณะคล้ายฮีโร่ในเกมดีเฟนซ์ออฟดิแอนเชียนส์ แต่มีข้อแตกต่าง คือ มีการบันทึกสถิติของผู้เล่น ในขณะเล่นสามารถสื่อสารกันได้ด้วยเสียง หน้าจอการเลือกตัว สามารถกลับเข้ามาเล่นได้อีกแม้อินเทอร์เน็ตจะหลุดไปชั่วขณะหนึ่ง การปรับสมดุลของผู้เล่นทั้งสองทีม มีบทลงโทษสำหรับผู้เล่นที่ออกจากการเล่นก่อนที่เกมจะจบ มีรายละเอียดของความสามารถของตัวละครแต่ละตัวและมีการพัฒนาสม่ำเสมอ สามารถเข้าชมการเล่นของเพื่อนได้มีการบันทึกรายชื่อเพื่อน

ฮีโรส์ออฟนิวเอิร์ธได้เปิดให้ทดลองเล่นเมื่อ 24 เมษายน 2552 จนถึง 12 พฤษภาคม 2553 ในช่วงเวลานี้มีผู้สมัครเข้าร่วมทดลองถึง 3,000,000 คน S2 Games ใช้เฟซบุ๊กและการบอกเล่าปากต่อปาก ทำให้ผู้คนรู้จักเกมนี้

## อ้างอิง

หมวดหมู่:เกมออนไลน์
หมวดหมู่:เกมสำหรับวินโดวส์
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เกมในการแข่งขันอิเล็กทรอนิกส์สปอร์ต
หมวดหมู่:วิดีโอเกมหลายผู้เล่น
หมวดหมู่:วิดีโอเกมเล่นฟรี
วัดคฤหบดี

**วัดคฤหบดี** เป็นพระอารามหลวงชั้นตรี ชนิดสามัญ ตั้งอยู่ติดกับแม่น้ำเจ้าพระยา แขวงบางยี่ขัน เขตบางพลัด กรุงเทพมหานคร เป็นวัดที่พระยาราชมนตรี (ภู่ ภมรมนตรี) ต้นสกุลภมรมนตรี เป็นผู้สร้างในปี พ.ศ. 2367 โดยพระบาทสมเด็จพระนั่งเกล้าเจ้าอยู่หัวได้พระราชทานพระแทรกคำที่ได้มาจากเวียงจันทน์ให้เป็นพระประธานด้วย

ในสมัยรัชกาลที่ 5 โปรดให้ปฏิสังขรณ์วัดคฤหบดีครั้งใหญ่ ทำให้อาคารเสนาสนะต่าง ๆ มีสภาพถาวรมั่นคงเป็นที่พอพระราชหฤทัย และได้พระราชทานตราประจำรัชกาลพระองค์ประดิษฐานไว้จนกระทั่งบัดนี้

## รูปภาพ

ไฟล์:พระแทรกคำวัดคฤหบดี.jpg|พระแทรกคำ
ไฟล์:พระอุโบสถวัดคฤหบดี.jpg|พระอุโบสถ
ไฟล์:พระวิหารวัดคฤหบดี.jpg|พระวิหาร
ไฟล์:หน้าบันพระอุโบสถวัดคฤหบดี.jpg|ลวดลายหน้าบันพระอุโบสถ
ไฟล์:หน้าบันพระวิหารวัดคฤหบดี.jpg|ลวดลายหน้าบันพระวิหาร
ไฟล์:เจดีย์ประธานวัดคฤหบดี.jpg|เจดีย์ประธาน
ไฟล์:พระบรมธาตุเจดีย์วัดคฤหบดี.jpg|พระบรมธาตุเจดีย์


## ลำดับเจ้าอาวาส
ลำดับเจ้าอาวาส และผู้รักษาการแทนเจ้าอาวาสวัดคฤหบดี เท่าที่พบข้อมูล

## อ้างอิง

หมวดหมู่:โบราณสถานในเขตบางพลัด
คฤหบดี
หมวดหมู่:สิ่งก่อสร้างริมแม่น้ำเจ้าพระยา
สหพรรคซาบะฮ์

**สหพรรคซาบะฮ์** (; ) เป็นพรรคการเมืองในรัฐซาบะฮ์ ประเทศมาเลเซีย ก่อตั้งขึ้นเมื่อเดือนกุมภาพันธ์ พ.ศ. 2528 จดทะเบียนเป็นพรรคการเมืองเมื่อ 5 มีนาคม พ.ศ. 2528 โดยแยกออกมาจากพรรคเบอร์จายาหรือสหภาพประชาชนซาบะฮ์ เนื่องจากชาวกาดาซันและชาวจีนไม่พอใจนโยบายของดาโต๊ะ ฮาร์ริส โมฮัมหมัด ซัลเละฮ์ ที่เข้าข้างชาวมุสลิม จุดประสงค์หลักของพรรคคือ พรรคนี้เน้นกลุ่มชาติพันธุ์กาดาซัน-ดูซุน แต่สหพรรคซาบะฮ์เองกลับถือว่าเป็นพรรคสำหรับชาวมาเลเซียหลายเชื้อชาติ พรรคใหม่นี้ชนะการเลือกตั้งในเดือนเมษายน พ.ศ. 2528 หัวหน้าพรรคคือ ดาโต๊ะ โจเซฟ ไปรัน กีตีงัน ได้เป็นมุขมนตรีรัฐซาบะฮ์ หลังจากเกิดเหตุการณ์จลาจลในรัฐซาบะฮ์เมื่อ พ.ศ. 2529 สหพรรคซาบะฮ์ได้เข้าร่วมกับแนวร่วมแห่งชาติหลังจากที่ชนะการเลือกตั้งในเดือนพฤษภาคม พ.ศ. 2529 และออกจากแนวร่วมเมื่อเดือนตุลาคม พ.ศ. 2533 โดยไปเข้าร่วมกับพันธมิตรฝ่ายค้านแทน 

การที่พรรคมีความขัดแย้งกับแนวร่วมแห่งชาติ ทำให้อัมโนพยายามขยายอิทธิพลเข้ามาในซาบะฮ์ แต่กลับกลายเป็นว่าสมาชิกองค์การร่วมแห่งชาติซาบะฮ์ที่อุมโนสนับสนุนกลับลาออกและเข้าร่วมกับสหพรรคซาบะฮ์มากขึ้น ต่อมา ใน พ.ศ. 2537 พรรคเริ่มตกต่ำลงเมื่อกีตีงันถูกตัดสินให้มีความผิดเพราะอนุมัติโครงการที่มีผลประโยชน์ทับซ้อน แม้ว่าพรรคจะชนะการเลือกตั้งแต่ก็เกิดความแตกแยกภายใน จนกีตีงันต้องลาออก ให้ซากาวัน ดีนได หัวหน้าอุมโนสาขาซาบะฮ์ ขึ้นเป็นมุขมนตรีแทน เมื่อกีตีงันลาออก พรรคได้แตกแยกเป็นสามกลุ่ม และแต่ละกลุ่มก็หันไปเป็นพันธมิตรกับแนวร่วมแห่งชาติ แต่พรรคนี้ก็ยังเข้าร่วมการเลือกตั้งใน พ.ศ. 2538 และ พ.ศ. 2542 ซึ่งได้รับคะแนนเสียงน้อยลง สหพรรคซาบะฮ์ปฏิเสธการเข้าร่วมกับแนวร่วมแห่งชาติใน พ.ศ. 2545 ทำให้แนวร่วมแห่งชาติเข้ามาบริหารซาบะฮ์ในที่สุด

## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 407 – 408
## แหล่งข้อมูลอื่น
*เว็บไซต์ทางการ 
หมวดหมู่:ขบวนการทางการเมืองในประเทศมาเลเซีย
วังเปา

พลตรี **วังเปา** (; , *วังปาว*) หรือ **ว่า ป๋อ** (,  8 ธันวาคม พ.ศ. 2472 &ndash; 6 มกราคม พ.ศ. 2554) เป็นทหารยศพลตรีในกองทัพบกราชอาณาจักรลาว ที่มีบทบาทสำคัญในสงครามกลางเมืองลาวในฐานะฝ่ายต่อต้านขบวนการปะเทดลาว

วังเปาเกิดเมื่อ 8 ธันวาคม พ.ศ. 2472 ในหมู่บ้านหนองแฮต บริเวณแขวงเชียงขวางตอนกลาง เข้าเรียนในวิทยาลัยฝึกนายทหารของฝรั่งเศสตั้งแต่อายุ 20 ปี และได้ทำงานที่หลวงพระบางเพื่อร่วมต่อต้านเหวียตมิญใน พ.ศ. 2496 หลังจากลงนามในสนธิสัญญาเจนีวาใน พ.ศ. 2497 วังเปาเข้าร่วกับลาวฝ่ายขวาของพูมี หน่อสะหวันและได้เป็นนายพลใน พ.ศ. 2507 เขาได้รับการคัดเลือกจากสหรัฐให้เข้ารับการฝึกเพื่อต่อต้านคอมมิวนิสต์ และได้ตั้งฐานปฏิบัติการที่ล่องแจ้ง ทางใต้ของทุ่งไหหิน เพื่อสู้รบกับขบวนการปะเทดลาวจน พ.ศ. 2518 วังปาวกับกองทัพของเขาได้ลี้ภัยเข้ามาในไทยและเดินทางต่อไปยังสหรัฐ หลังจากที่ไปอยู่ในสหรัฐและได้สัญชาติสหรัฐแล้ว วังเปาได้จัดตั้งแนวร่วมปลดปล่อยแห่งชาติลาวในกลุ่มของชาวม้งลี้ภัยเพื่อต่อต้านรัฐบาลที่เวียงจันทน์แต่ไม่ประสบความสำเร็จ เขาเสียชีวิตเมื่อ พ.ศ. 2554 

## เครื่องราชอิสริยาภรณ์
### ราชอาณาจักรลาว
* พ.ศ. ไม่ปรากฏ – 80x80px เครื่องราชอิสริยาภรณ์ล้านช้างร่มขาว ชั้นทุติยาภรณ์

### ต่างประเทศ
*  :
** พ.ศ. ไม่ปรากฏ – 80x80px ลีเจียนออฟเมอริต ผู้บังคับบัญชา
*  :
** พ.ศ. ไม่ปรากฏ – 80x80px เครื่องอิสริยาภรณ์เลฌียงดอเนอร์ ชั้นเชอวาลีเย
** พ.ศ. ไม่ปรากฏ – 80x80px ครัวด์ เดอ เกร์ เดอ เตียโต โอเปอราซีออง เอ็กซ์เตอริเออร์

### ไทย

## อ้างอิง

## อ่านเพิ่ม
*Robert Curry (2004). *Whispering Death*, "Tuag Nco Ntsoov": ... Our Journey with the Hmong in the Secret War for Laos; 
*General Vang Pao's Last War *New York Times Magazine*, 11 May 2008
*Jane Hamilton-Merritt (1993 - Indiana University Press ). *Tragic Mountains*; 
*Dictionary of the modern politics of South-East Asia, Michael Leifer (2001) Taylor & Francis, , p.&nbsp;287 (profile of Vang Pao)
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 513 - 516

## แหล่งข้อมูลอื่น
*"Laos Hmong Refugee Crisis", Center for Public Policy Analysis, Washington, D.C.
*Lao Veterans of America, Inc., Washington, D.C. 
*"Welcome to the Jungle: Recruited by the CIA to be a Secret Army During the Vietnam War, the Hmong Rebels of Laos Fought Communism. Now they Desperately Battle for their Own Survival", *Time Magazine*, 5 May 2003.
*"Vang Pao Met with Senior State Department Official", by Sing Bourommavong, Voice of America news, 28 January 2004.
*"Hmong Hero Faces Trial in California (audio)", *The World*, 14 June 2007.
*"Against All Odds: The Laotian Freedom Fighters" , by General Vang Pao, The Heritage Foundation Lecture #96, 19 March 1987.
*, by Michael Johns, *National Review*, 23 October 1995.
*"Hmong American Leadership and Unity in the Post-Vang Pao Era", by Nengher Vang and Jeremy Hein, Hmong Studies Journal, 16(2015): 1-18.

หมวดหมู่:บุคคลจากแขวงเชียงขวาง
หมวดหมู่:ชาวลาวเชื้อสายม้ง
หมวดหมู่:ผู้นำการทหารชาวลาว
หมวดหมู่:ทหารในสงครามเวียดนาม
พรรคยุติธรรมแห่งชาติ

**พรรคยุติธรรมแห่งชาติ** () ก่อตั้งเมื่อเดือนเมษายน พ.ศ. 2542 โดย วัน อีซีซะห์ วัน อิสมาอีล ภรรยาของอันวาร์ อิบราฮิม พรรคนี้ก่อตั้งขึ้นก่อนที่อิบราฮิมจะถูกตัดสินจำคุก 6 ปี พรรคนี้มีฐานะเป็นเครื่องมือในการสนับสนุนอิบราฮิมและต่อต้านนายกรัฐมนตรีมหาธีร์ โมฮัมหมัด ในอีก 2 เดือนต่อมา พรรคได้เข้าร่วมเป็นพันธมิตรกับพรรคอิสลามแห่งมาเลเซีย พรรคกิจประชาธิปไตยและพรรคประชาชนมาเลเซียในการต่อสู้กับแนวร่วมแห่งชาติ ในการเลือกตั้งเดือนพฤศจิกายน พ.ศ. 2542 พรรคนี้ได้ 5 ที่นั่งในรัฐสภาสหพันธรัฐและมีบทบาทในสภาร่วมกับกลุ่มฝ่ายค้านคือแนวร่วมทางเลือก อย่างไรก็ตาม ใน พ.ศ. 2543 ได้เริ่มเกิดความแตกแยกในพรรคขึ้น 
## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.หน้า 406 - 407
หมวดหมู่:ขบวนการทางการเมืองในประเทศมาเลเซีย
โอต้าว

**โอต้าว** หรือ **โอวต้าว** เป็นอาหารพื้นเมืองประจำจังหวัดภูเก็ต  อาหารของชาวจีนฮกเกี้ยนที่ถูกนำเข้ามาที่จังหวัดภูเก็ต สิงคโปร์ และปีนังซึ่งโอวต้าวของแต่ละเมืองก็จะมีความแตกต่างกันไป ที่เรียกว่า โอต้าว เพราะ โอ (蚝) เป็นภาษาจีนฮกเกี้ยน แปลว่าหอย 

ในประเทศสิงคโปร์ และประเทศมาเลเซียเรียกว่า *โอเจี้ยน* (蚝煎)
                
โอต้าว มีลักษณะคล้ายหอยทอดของภาคกลาง แต่เนื้อแป้งเหนียวนุ่มกว่า (แป้งสาลีผสมแป้งมันสำปะหลัง) เพราะผ่านการปรุงพิเศษ รสชาติจัดจ้าน มีส่วนผสมของหอยนางรมตัวเล็ก ๆ (ชาวภูเก็ตเรียก หอยติบ) ผสมกับเผือกนึ่ง ไข่ไก่  ไม่ใส่ถั่วงอก แต่จะนิยมทานเป็นเครื่องเคียง ปรุงรสด้วยซีอิ้วขาว พริกไทย น้ำตาล ผัดให้เข้ากัน แต่งหน้าด้วยการโรยกากหมู กุ้งแห้งหอมแดงเจียว นิยมเสิร์ฟพร้อมถั่วงอกและซอสพริกเพื่อแก้เลี่ยนและเติมรสชาติความเข้มข้นของโอต้าว หากจะทานให้อร่อยยิ่งขึ้น ต้องห่อด้วยใบตองแบบโบราณจะทำให้โอต้าวหอมอร่อย และไม่เยิ้มไปด้วยน้ำมัน
                
ชาวภูเก็ตนิยมรับประทานโอต้าวเป็นอาหารว่าง โดยมากนิยมรับประทานกันตอนบ่าย และตอนกลางคืนโดยเป็นอาหารว่างมื้อดึก มีรสชาติจัดจ้าน สามารถปรุงรสเพิ่มเติมได้ตามใจผู้รับประทาน ซึ่งแหล่งขายโอต้าวขึ้นชื่อในจังหวัดภูเก็ตที่สำคัญคือ โอต้าว บางเหนียว ตลาดเกษตร สะปำ และ โอต้าว ถนนปฏิพัทธ์

## อ้างอิง
http://phuketline.blogspot.com/2009/01/phuket_25.html
http://phuketindex.com/travel/phuket-in-brief/local-food-th.htm/
http://www.bloggang.com/viewblog.php?id=chim&date=05-08-2009&group=2&gblog=133

หมวดหมู่:อาหารว่าง
หมวดหมู่:อาหารจีน
หมวดหมู่:อาหารไทยภาคใต้
หมวดหมู่:บทความเกี่ยวกับ อาหาร ที่ยังไม่สมบูรณ์
อาโป๊ง

**ขนมอาโป๊ง หรือขนมปำจี **  เป็นที่รู้จักในฐานะขนมพื้นเมืองของจังหวัดภูเก็ต แต่มักเป็นที่รู้จักแพร่หลายในพื้นที่จังหวัดสงขลา และปัตตานี ในชื่อ ขนมปำจี เดิมทีขนมอาโป้งหรือปำจี เป็นขนมพื้นเมืองของชาวมาเลเซีย ซึ่งเรียกกันว่า ‘ขนมเบื้อง’ และต่อมาได้เข้ามาแพร่หลายในภาคใต้ ส่วนในจังหวัดสตูลจะรู้จักขนมชนิดนี้ในชื่อ "อาปมแรงงัง" ในส่วนของพื้นที่จังหวัดสงขลา ปัตตานี ยะลา จะเรียนชื่อขนมชนิดนี้ว่า “ขนมปำจี” ขนมอาโป้งหรือปำจี จึงเป็นขนมพื้นเมืองทั้งของจังหวัดฝั่งอันดามันและจังหวัดชายแดนใต้ ด้วยเช่นกัน ขนมอาโป้งหรือปำจี มีหน้าตาคล้ายขนมถังแตก นอกจากเรียกอาโป้งแล้ว ส่วนใหญ่รู้จักในชื่อ ขนมเบื้องมาเลเซีย

ขนมปำจี หรืออาโปง นิยมรับประทานคู่กับชา กาแฟยามเช้า หรือเรียกว่าหวันฉ่าย (ตอนบ่าย) เป็นขนมที่ทานเพื่อให้อยู่ท้องดับความหิว เป็นอาหารว่างง่าย ๆ อย่างหนึ่ง
ซึ่งทำจากแป้งข้าวเจ้า น้ำตาลทราย ไข่ไก่ เอาแต่ไข่แดง น้ำ น้ำกะทิ และยีสต์ผสมกันได้น้ำแป้งพักไว้ เวลาจะทานราดบนกระทะหลุมใบเล็ก กลิ้งน้ำแป้งให้เป็นแผ่นกลมทั่วกระทะ ทิ้งไว้บนเตาอั้งโล่ ควบคุมไฟปานกลาง ปิดฝาไว้สักพัก พอเหลืองลอกออกมาม้วนตั้งทิ้งไว้ แป้งแผ่นจะม้วนกลมอยู่ตัวกรอบแต่ตรงกลางนุ่ม
 อาโป้ง

## อ้างอิง

* https://web.archive.org/web/20120524085837/http://rueanthai2.lefora.com/2009/12/07/20091207030113
อุทกภัยในประเทศไทย พ.ศ. 2526

**อุทกภัยในประเทศไทย พ.ศ. 2526** เป็นเหตุการณ์อุทภกัยที่ร้ายแรงครั้งหนึ่งในประเทศไทย เกิดขึ้นในช่วงกลางปีค่อนไปทางปลาย พ.ศ. 2526 

เหตุเกิดเนื่องจากพายุดีเปรสชันสองลูกพัดผ่านเข้ามายังในประเทศไทย คือ เฮอร์เบิร์ตและคิม ส่งผลให้เกิดฝนตกหนักจนเขื่อนและอ่างเก็บน้ำที่รองรับปริมาณน้ำฝนรับไม่ไหว จนเกิดเป็นน้ำท่วมในหลายพื้นที่ของภาคเหนือ อีสาน และตะวันออก รวมเป็นหลังคาบ้านเรือนที่พักอาศัยกว่า 5,000 หลัง ประกอบกับการที่น้ำเหนือไหลบ่าและน้ำทะเลหนุน ทำให้ระดับน้ำในแม่น้ำเจ้าพระยาสูงกว่าปกติ 2 เมตร ในช่วงปลายเดือนสิงหาคม ทำให้พื้นที่ของกรุงเทพมหานครและปริมณฑลเกิดน้ำท่วม เริ่มจากฝั่งตะวันออกของกรุงเทพมหานคร ก่อนที่จะขยายไปยังส่วนต่าง ๆ ของกรุงเทพมหานครทั่วกัน ถนนรวมทั้งสิ้น 30 สาย เกิดน้ำท่วมขัง รถยนต์ไม่สามารถสัญจรวิ่งได้ตามปกติ เช่น ถนนรามคำแหง ถนนสุขุมวิท ถนนวิภาวดีรังสิต ถนนเพชรเกษม ประชาชนต้องนำเรือออกมาพายแทน และเฉพาะในพื้นที่ฝั่งธนบุรี พื้นที่เกษตรกรรมหลายแห่งได้รับผลกระทบ

พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทรงตรวจแนวกั้นน้ำตลอดแนวคลองแสนแสบ ทรงมีรับสั่งให้หน่วยงานที่เกี่ยวข้องทั้งหมดประสานร่วมมือกันหามาตรการที่จะบรรเทาความเดือดร้อน ทั้งการขยายประตูระบายน้ำที่ปทุมธานี หรือการยกแนวคันกั้นน้ำให้สูงขึ้นตลอดคลองแสนแสบ เพิ่มเครื่องสูบน้ำและกระสอบทรายที่คลองบางกะปิ เป็นต้น

จากเหตุน้ำท่วมในครั้งนี้ ทำให้สถานศึกษาหลายแห่งต้องเลื่อนการสอบกลางภาคหรือเลื่อนการเปิดภาคเรียนออกไป โดยมหาวิทยาลัยรามคำแหงและศูนย์กีฬาหัวหมาก ถือเป็นหนึ่งในสถานที่ที่ได้รับผลกระทบมากที่สุด

ในส่วนการช่วยเหลือของรัฐบาล ในเดือนตุลาคม ได้มีการจัดรายการพิเศษทางโทรทัศน์ "น้ำท่วมพ่ายน้ำใจ" ถ่ายทอดสดทางช่อง 7 สี เพื่อขอรับเงินบริจาค โดยมีนักร้อง นักแสดงที่มีชื่อเสียงหลายคน ร่วมร้องเพลงและรับโทรศัพท์รับเงินบริจาคด้วยตนเอง เช่น ยอดรัก สลักใจ, พุ่มพวง ดวงจันทร์, สรพงษ์ ชาตรี และธงไชย แมคอินไตย์ เป็นต้น รวมถึงยังเป็นการปรากฏตัวทางโทรทัศน์ครั้งแรกของสายัณห์ สัญญา จากนั้นเมื่อสถานการณ์เข้าสู่ภาวะปกติ รัฐบาลได้ดำเนินการเสนอลดภาษีประเภทต่าง ๆ ลง รวมทั้งควบคุมราคาสินค้าประเภทอุปโภค บริโภค เป็นต้น

สถานการณ์น้ำท่วมเริ่มขึ้นตั้งแต่ปลายเดือนสิงหาคมถึงตุลาคม จนเข้าสู่เดือนพฤศจิกายน สถานการณ์จึงค่อยดีขึ้นและค่อยเข้าสู่ภาวะปกติ รวมระยะเวลาที่เกิดเหตุทั้งหมด 4 เดือน มีพื้นที่ได้รับความเสียหายทั้งสิ้น 42 จังหวัด ผู้เสียชีวิต 49 คน และคิดมูลค่าความเสียหายร่วม 6,000 ล้านบาท 

## อ้างอิง

## แหล่งข้อมูลอื่น
*ย้อนรอยน้ำท่วมกรุงเทพฯ จากไทยรัฐ (รวมภาพเหตุการณ์)
*รวมภาพเหตุการณ์ จากโพสต์ทูเดย์ 

หมวดหมู่:อุทกภัยในประเทศไทย
หมวดหมู่:ภัยธรรมชาติในปี พ.ศ. 2526
ปลาซิวใบไผ่เขียว

**ปลาซิวใบไผ่เขียว** หรือ **ปลาไส้ขม** (; ) ปลาน้ำจืดขนาดเล็กชนิดหนึ่ง จำพวกปลาซิว อยู่ในวงศ์ปลาตะเพียน (Cyprinidae)

มีลักษณะรูปร่างเรียวยาว ส่วนหัวเล็ก ปากกว้าง มีหนวดยาว 2 คู่ที่ขากรรไกรบน สีลำตัวสีเขียวเข้มถึงสีน้ำเงิน ด้านข้างลำตัวมีแถบสีเหลืองสดหรือสีส้มสลับดำ

มีขนาดความยาวประมาณ 3-5 เซนติเมตร กระจายพันธุ์ตั้งแต่พื้นที่ภาคใต้ของประเทศไทย พบได้ที่อำเภอเกาะยาว จังหวัดพังงา จนถึงแหลมมลายู และเกาะลังกาวี ในประเทศมาเลเซีย

มีพฤติกรรมอยู่รวมตัวกันเป็นฝูง ในระดับใกล้พื้นท้องน้ำ มักซ่อนตัวอยู่ใต้เศษใบไม้ โดยพบในแหล่งน้ำประเภทน้ำตกหรือลำธารบนที่สูงหรือเป็นเนินเขา เป็นปลาประเภทที่พบไม่ชุกชุม

นิยมเลี้ยงเป็นปลาสวยงาม โดยเฉพาะในตู้ไม้น้ำ มีการเพาะขยายพันธุ์และรวบรวมจากแหล่งน้ำธรรมชาติเพื่อส่งออกไปขายยังต่างประเทศ

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:ปลาตู้
หมวดหมู่:สกุลปลาซิวใบไผ่
หมวดหมู่:ปลาน้ำตกและลำธาร
ปลาซิวใบไผ่แม่แตง

**ปลาซิวใบไผ่แม่แตง** (; ) เป็นปลาน้ำจืดขนาดเล็กชนิดหนึ่ง จำพวกปลาซิว อยู่ในวงศ์ปลาตะเพียน (Cyprinidae)

มีลักษณะลำตัวแบนข้าง ส่วนหางเรียวยาว มีหนวดสั้น ๆ ที่มุมปาก ตัวผู้ในฤดูผสมพันธุ์มีสีสันสดใส โดยท้องและครีบก้นมีสีแดงอมส้ม แต้มบนลำตัวจะเห็นเด่นชัดขึ้น

มีขนาดความยาวโดยเฉลี่ยประมาณ 4-5 เซนติเมตร โดยเป็นปลาที่ถูกค้นพบและอนุกรมวิธานไปเมื่อปี พ.ศ. 2540 จะพบแพร่กระจายพันธุ์เฉพาะในลำธารที่มีป่าปกคลุมเฉพาะลุ่มแม่น้ำแม่แตง และพื้นที่ ๆ รอบ ๆ ดอยหลวงเชียงดาว ในจังหวัดเชียงใหม่เท่านั้น จัดเป็นปลาที่พบเฉพาะถิ่นเท่านั้น โดยมีพฤติกรรมรวมกันอยู่เป็นฝูงเล็ก ๆ ใกล้กับพื้นท้องน้ำ และแพร่กระจายพันธุ์ด้วยการวางไข่ติดกับเศษใบไม้ที่ร่วงลงพื้นน้ำ

นิยมเลี้ยงกันเป็นปลาสวยงาม โดยมีราคาซื้อขายที่ค่อนข้างสูง ปัจจุบันกรมประมงสามารถเพาะขยายพันธุ์ได้แล้ว 

## อ้างอิง

## แหล่งข้อมูลอื่น
*ปลาซิวใบไผ่แม่แตง
หมวดหมู่:สกุลปลาซิวใบไผ่ใหญ่
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาน้ำตกและลำธาร
หมวดหมู่:สิ่งมีชีวิตเฉพาะถิ่น
เทศบาลเมืองนครปฐม

**เทศบาลเมืองนครปฐม** เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอเมืองนครปฐม จังหวัดนครปฐม และมีเขตเทศบาลครอบคลุมพื้นที่ตำบลนครปฐม เฉพาะส่วนที่อยู่นอกเขตเทศบาลนครนครปฐม

## ประวัติ
เทศบาลเมืองนครปฐมเดิมมีฐานะเป็น **สภาตำบลนครปฐม** ภายหลังที่ได้มีการประกาศใช้พระราชบัญญัติสภาตำบลและองค์การบริหารส่วนตำบล พ.ศ. 2537 ในราชกิจจานุเบกษาแล้ว สภาตำบลนครปฐมจึงได้รับการจัดตั้งเป็น **องค์การบริหารส่วนตำบลนครปฐม** ตามประกาศกระทรวงมหาดไทยเมื่อวันที่ 25 ธันวาคม พ.ศ. 2539 โดยมีผลตั้งแต่วันที่ 23 กุมภาพันธ์ พ.ศ. 2540

ต่อมากระทรวงมหาดไทยพิจารณาแล้วเห็นว่า องค์การบริหารส่วนตำบลนครปฐมมีสภาพเหมาะสม สมควรให้จัดตั้งเป็นเทศบาลเมืองได้โดยไม่ต้องผ่านการเป็นเทศบาลตำบล รัฐมนตรีว่าการกระทรวงมหาดไทยจึงประกาศจัดตั้งองค์การบริหารส่วนตำบลนครปฐม อำเภอเมืองนครปฐม จังหวัดนครปฐม เป็น **เทศบาลเมืองนครปฐม** โดยให้มีผลตั้งแต่วันที่ 1 มีนาคม พ.ศ. 2556 เป็นต้นไป

## ที่ตั้งและอาณาเขต
เขตเทศบาลเมืองนครปฐมตั้งอยู่ทางทิศเหนือของเขตเทศบาลนครนครปฐม (ตัวจังหวัดนครปฐม) มีเนื้อที่ประมาณ 22.2 ตารางกิโลเมตร หรือคิดเป็น 13,875 ไร่ 
ครอบคลุมหมู่ที่ 1–4, 6, 10 รวมทั้งบางส่วนของหมู่ที่ 5, 9 ของตำบลนครปฐม (ตามกฎหมายลักษณะปกครองท้องที่) และมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
***ทิศเหนือ** ติดต่อกับเขตองค์การบริหารส่วนตำบลทัพหลวงและเขตเทศบาลตำบลตาก้อง (อำเภอเมืองนครปฐม)
***ทิศตะวันออก** ติดต่อกับเขตเทศบาลตำบลมาบแคและเขตเทศบาลตำบลบ่อพลับ (อำเภอเมืองนครปฐม)
***ทิศใต้** ติดต่อกับเขตเทศบาลนครนครปฐม (อำเภอเมืองนครปฐม)
***ทิศตะวันตก** ติดต่อกับเขตองค์การบริหารส่วนตำบลหนองปากโลงและองค์การบริหารส่วนตำบลวังตะกู (อำเภอเมืองนครปฐม)

## สถานที่สำคัญ
* วัดใหม่ปิ่นเกลียว

## อ้างอิง

## แหล่งข้อมูลอื่น
* เว็บไซต์เทศบาลเมืองนครปฐม 

นครปฐม
นครปฐม
วูลฟ์แก๊ง

**วูลฟ์แก๊ง** (อังกฤษ : Wolf Gang) เป็นวงดนตรีอังกฤษแนวอัลเทอร์เนทีฟและซิมโฟนิกร็อก ก่อตั้งขึ้นในปี 2552 นำโดย แม็ก แม็กเอเลก็อท

## สมาชิก
* แม็ก แม็กเอเลก็อท - ร้องนำ
* ลาซเซ่ ปีเตอร์เซ่น - กลอง
* เกฟวิน สเลเตอร์ - กีตาร์
* เจมส์ วู้ด - เบส
* เจมี่ โจนส์ - คีย์บอร์ด (ไม่ได้เป็นสมาชิกเต็มเวลา)

## ประวัติ
เริ่มแรกนั้นวูลฟ์แก๊งยังไม่ได้เป็นวงดนตรี แต่เป็นการทำเพลงของแม็ก แม็กเอเลก็อตคนเดียว ขณะนั้นเขาเป็นนักศึกษาภาควิชาสังคมวิทยาและมานุษยวิทยาในมหาวิลัยด้านเศษรฐศาสตรฺ์ของลอนดอน เขาทำมันเล่น ๆ ในห้องนอนของเขา แต่กลับได้รับความสนใจจากคนฟังและค่ายเพลง เขาจึงไปปรึกษาอาจารย์และอาจารย์แนะนำให้พักการเรียนไว้ก่อน เผื่อว่าถ้าทำงานเพลงไม่สำเร็จจะได้กลับมาเรียนต่อให้จบ แต่สุดท้ายแล้วแม็กก็ตัดสินใจลาออกจากมหาวิทยาลัยในภายหลังทั้งที่เรียนอยู่ในปีที่สามแล้วเพราะอยากจะทุ่มเทให้งานดนตรีอย่างเต็มที่ เขาใช้เวลาตลอดทั้งฤดูร้อนเขียนเพลงของตัวเองเพิ่ม ได้แองกัส เมอร์เรย๋์มาเป็นผู้จัดการและคุยกับค่ายเพลงเพื่อเซ็นสัญญาและเริ่มทำอัลบั้ม ส่วนชื่อวงวูลฟ์แก๊งนั้นพี่สาวของเขาเป็นคนเสนอ และเขาก็ชอบมันเพราะว่าชอบหมาป่าเป็นทุนเดิมอยู่แล้ว

แม็กเริ่มหาสมาชิกวงและได้ลาซเซ่ที่เคยอยู่วงเดอะเรคส์มาตีกลองให้ เกฟวิฟจากวงเดอะโกสต์ และเจมส์ที่ก่อนหน้านี้ทำโปรเจ็กส่วนตัวของตัวเองอยู่ นอกจากนี้ภายหลังยังมีสมาชิกที่ไม่ได้มาเล่นให้วูลฟ์แก๊งเต็มเวลาเข้ามาร่วมวงด้วยในบางครั้ง คือ เจมี่ โจนส์ที่เล่นในตำแหน่งคีย์บอร์ด แม้จะมีสมาชิกเพิ่มเข้ามาในวงแล้วแต่แม็กก็ยังยืนยันว่าวูลฟ์แก๊งคือเขาคนเดียวเพราะเขาเป็นคนริเริ่มสร้างเพลงของวงขึ้นมาทุกอย่าง ส่วนคนอื่น ๆ นั้นเหมือนเป็นคนที่มาเล่นสนับสนุนเขาเท่านั้น 

## ผลงาน
เริ่มต้นโดยเซ็นสัญญากับค่าย Neon Gold แต่ปัจจุบันเซ็นสัญญากับค่าย Atlantic Records อัลบั้มเปิดตัวของวงคืออัลบั้ม "Suego Faults" ซึ่งแต่งและบันทึกเสียงเริ่มแรกโดยแม็ก แม็กเอเลก็อทคนเดียว ต่อมาได้ เดฟ ฟริดแมนมาเป็นโปรดิวเซอร์ร่วมกับแม็ก แม็กเอเลก็อตเอง โดยอัลบั้มนี้วางจำหน่ายในเดือนกรกฎาคม ปี2554 ส่วนอัลบั้มที่สองนั้นกำลังจัดทำอยู่ในขณะนี้โดยที่ชื่ออัลบั้มยังไม่ปรากฏ

**อัลบั้ม**
*     "Suego Faults" 25 กรกฎาคม – Atlantic Records
:เพลงในอัลบั้ม
:- Lions in Cages
:- Something Unusual
:- Stay & Defend
:- Suego Faults
:- The King and All Of His Men
:- Back to Back
:- Midnight Dancers
:- Dancing With The Devil
:- Where Are You Now
:- Planets

**เพลงเดี่ยว**
* "The King and All of His Men" (Neon Gold)
* "Lions in Cages" (Atlantic Records)
* "Dancing with the Devil" (Atlantic Records)
* "The King and All of His Men (re-release)" (Atlantic Records)
* "Back to Back" 31 ตุลาคม 2011

หมวดหมู่:กลุ่มดนตรีอินดี้ร็อกสัญชาติอังกฤษ
พระกระโดดกำแพง

thumb|250px|พระกระโดดกำแพง
**พระกระโดดกำแพง** (; จีนตัวเต็ม: 佛跳牆; จีนตัวย่อ:  佛跳墙; พินอิน: *fó tiào qiáng*) เป็นอาหารจีนในวัตถุดิบในราคาที่มีการซื้อขายแพงมากไว้มากที่สุด เมื่อรวมราคาวัตถุดิบทั้งหมดแล้วอาจถึงขั้นหลักแสนบาท ในอดีตถือเป็นอาหารที่มีที่มาจากราชสำนักจีน

วัตถุดิบหลักในการปรุงพระกระโดดกำแพงนั้น ได้แก่ หูฉลาม, ปลิงทะเล, เห็ดหอม, หอยเป๋าฮื้อ, กระเพาะปลา ในขณะที่น้ำซุปจะประกอบด้วย โสม, เก๋ากี่ และถังเช่า ซึ่งเป็นสมุนไพรจีนชนิดหนึ่ง ที่ในฤดูหนาวจะเป็นหนอน เมื่อหนอนจะมุดลงดินและตาย กลายเป็นพืชงอกขึ้นมาในฤดูร้อน ซึ่งเป็นเชื้อราชนิดหนึ่งที่อยู่ในตัวหนอน หรืออาจจะมีแตกต่างไปจากนี้ได้เช่นกัน

ปรุงโดย นำวัตถุดิบทั้งหมดมาตุ๋น โดยเฉพาะหูฉลามจะใช้เวลาเคี่ยวนานหลายชั่วโมง ขณะที่น้ำซุปก็ใช้เวลาต้มหลายชั่วโมง พร้อมเครื่องปรุงรส

พระกระโดดกำแพง เมื่อเวลาเสิร์ฟจะเสิร์ฟใส่ถ้วย จำหน่ายถ้วยละประมาณ 1,500 บาท และจำหน่ายกันในภัตตาคารจีนชั้นสูง เชื่อว่าเมื่อรับประทานไปแล้วจะบำรุงร่างกายและสมรรถภาพทางเพศสำหรับผู้ชาย อุดมไปด้วยโปรตีนและแคลเซียม เหตุที่ได้ชื่อว่า พระกระโดดกำแพง เพราะมีกลิ่นหอมจนพระสงฆ์ที่ฉันแต่อาหารมังสวิรัติทนไม่ไหว ต้องกระโดดข้ามกำแพงมาฉัน

## อ้างอิง

หมวดหมู่:อาหารจีน
หมวดหมู่:อาหารต้มแกง